Diari Oficial de la Generalitat Valenciana


Sumari del DOGV 4477, del 09-04-2003 (2003/3802)

RESOLUCIÓ de 18 de febrer de 2003, de la directora general de l'Agència per a la Qualitat, l'Avaluació i la Modernització dels Servicis Assistencials de la Conselleria de Sanitat, que concedix l'acreditació a l'Hospital Universitari la Fe de València per a fer trasplantaments cardíacs pediàtrics.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4477

Data del DOGV
:   09-04-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/3802


Data del document
:   06-02-2003

Organisme emissor
:   Conselleria de Sanitat

Tipus de document
:   Resolució

Descriptors 

:   * València
    * establiment hospitalari
    * trasplantament d'òrgans

RESOLUCIÓ de 18 de febrer de 2003, de la directora general de l'Agència per a la Qualitat, l'Avaluació i la Modernització dels Servicis Assistencials de la Conselleria de Sanitat, que concedix l'acreditació a l'Hospital Universitari la Fe de València per a fer trasplantaments cardíacs pediàtrics. [2003/3802]
  
Vista la sol·licitud d'acreditació de l'Hospital Universitari la Fe de València per a fer trasplantaments cardíacs pediàtrics.
  
Antecedents de fet
  
Primer
  
Vicente Gil Suay, en representació de la Conselleria de Sanitat, com a director de l'Hospital Universitari la Fe, de València, va presentar la sol·licitud d'acreditació d'este centre per a fer trasplantaments cardíacs pediàtrics.
  
Segon
  
El Servici de Coordinació de Trasplantaments de la Comunitat Valenciana, adscrit a la Direcció General per a la Prestació Assistencial, ha informat favorablement sobre l'acreditació sol·licitada.
  
Tercer
  
La Direcció Territorial de Sanitat de València ha comprovat que el centre té tots els requisits per a esta acreditació.
  
Fonaments jurídics
  
Primer
  
La Direcció General de l'Agència per a la Qualitat, l'Avaluació i la Modernització dels Servicis Assistencials de la Conselleria de Sanitat és competent segons el que disposen l'Orde d'11 de desembre de 1992 de la Conselleria de Sanitat i Consum i els decrets 27/1987, de 30 de març, i 87/1999, de 30 de juliol, en relació amb el punt primer de l'apartat g) de l'article 14 del Reial Decret 278/1980, de 25 de gener.
  
Segon
  
S'ha complit el que establix l'article 24.1 de l'Orde d'11 de desembre de 1992 de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que hi són aplicables, resolc concedir l'acreditació per a fer trasplantaments cardíacs pediàtrics a l'Hospital Universitari la Fe de València. Esta acreditació serà vàlida durant un període de cinc anys a partir de la data d'esta resolució.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control del Servici de Trasplantaments de la Comunitat Valenciana, adscrit a la Direcció General per a la Prestació Assistencial de la Conselleria de Sanitat.
  
Que es notifique la present resolució a les persones interessades, amb l'advertiment que no exhaurix la via administrativa i que hi poden interposar recurs d'alçada davant el conseller de Sanitat en el termini d'un mes comptador des de l'endemà de la data de la notificació.